CELEX: 31982R1198
Language: el
Date: 1982-05-18 00:00:00
Title: Κανονισμός (EOK) αριθ. 1198/82 τού Συμβουλίου τής 18ης Μαΐου 1982 περί τροποποιήσεως τού κανονισμού (EOK) αριθ. 1357/80 περί καθιερώσεως καθεστώτος πριμοδοτήσεως γιά τή διατήρηση τού πληθυσμού τών θηλαζουσών αγελάδων

Avis juridique important

|

31982R1198

Κανονισμός (EOK) αριθ. 1198/82 τού Συμβουλίου τής 18ης Μαΐου 1982 περί τροποποιήσεως τού κανονισμού (EOK) αριθ. 1357/80 περί καθιερώσεως καθεστώτος πριμοδοτήσεως γιά τή διατήρηση τού πληθυσμού τών θηλαζουσών αγελάδων  

Επίσημη Εφημερίδα αριθ. L 140 της 20/05/1982 σ. 0028 - 0029 Ισπανική ειδική έκδοση: Κεφάλαιο 03 τόμος 25 σ. 0113  Πορτογαλική ειδική έκδοση : Κεφάλαιο 03 τόμος 25 σ. 0113 

***** ΚΑΝΟΝΙΣΜΟΣ (ΕΟΚ) αριθ. 1198/82 ΤΟΥ ΣΥΜΒΟΥΛΙΟΥ  της 18ης Μαΐου 1982  περί τροποποιήσεως του κανονισμού (ΕΟΚ) αριθ. 1357/80 περί καθιερώσεως καθεστώτος πριμοδοτήσεως για τη διατήρηση του πληθυσμού των θηλαζουσών αγελάδων  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 43,  την πρόταση της Επιτροπής,  τη γνώμη του Ευρωπαϊκού Κοινοβουλίου (1),  τη γνώμη της Οικονομικής και Κοινωνικής Επι- τροπής (2),  Εκτιμώντας:  ότι ο κανονισμός (ΕΟΚ) αριθ. 1357/80 (3), όπως τροποποιήθηκε από τον κανονισμό (ΕΟΚ) αριθ. 1417/81 (4), προέβλεψε τη χορήγηση πριμοδοτήσεως για τη διατήρηση των θηλαζουσών αγελάδων · ότι είναι απαραίτητο να καθοριστεί το ποσό αυτής της πριμοδοτήσεως για την περίοδο εμπορίας 1982/83 σε επίπεδο που να εξασφαλίζει στους παραγωγούς βοείου κρέατος ποιότητας τη διατήρηση σε ικανοποιητικό επίπεδο του εισοδήματός τους·  ότι μια τέτοια πριμοδότηση αποτελεί παρέμβαση στην εσωτερική αγορά κατά την έννοια του άρθρου 3 του κανονισμού (ΕΟΚ) αριθ. 729/70 του Συμβουλίου της 21ης Απριλίου 1970 περί χρηματοδοτήσεως της κοινής γεωργικής πολιτικής (5), όπως τροποποιήθηκε τελευταία από τον κανονισμό (ΕΟΚ) αριθ. 3509/80 (6),  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 3 του κανονισμού (ΕΟΚ) αριθ. 1357/80 τροποποιείται ως εξής:  1. η παράγραφος 1 αντικαθίσταται από το ακόλουθο κείμενο:  «1. Το ποσό της πριμοδοτήσεως καθορίζεται σε 15 ECU ανά θηλάζουσα αγελάδα που έχει στην κατοχή του ο παραγωγός την ημέρα της καταθέσεως της αιτήσεως.  Καταβάλλεται εφάπαξ.  Το ποσό της πριμοδοτήσεως αυτής χρηματοδοτείται από το Ευρωπαϊκό Γεωργικό Ταμείο Προσανατολισμού και Εγγυήσεων, Τμήμα Εγγυήσεων.»·  2. στην παράγραφο 2, το ποσό των 20 ECU αντικαθίσταται από το ποσό των 25 ECU.  Άρθρο 2  Το παράρτημα του κανονισμού (ΕΟΚ) αριθ. 1357/80 αντικαθίσταται από το παράρτημα του παρόντος κανονισμού.  Άρθρο 3  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 20 Μαΐου 1982.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 18 Μαΐου 1982.  Για το Συμβούλιο  Ο Πρόεδρος  P. de KEERSMAEKER  (1) ΕΕ αριθ. C 104 της 26. 4. 1982, σ. 25.  (2) ΕΕ αριθ. C 114 της 6. 5. 1982, σ. 1.  (3) ΕΕ αριθ. L 140 της 5. 6. 1980, σ. 1.  (4) ΕΕ αριθ. L 142 της 18. 5. 1981, σ. 4.  (5) ΕΕ αριθ. L 94 της 28. 4. 1970, σ. 13.  (6) ΕΕ αριθ. L 367 της 31. 12. 1980, σ. 87.  ΠΑΡΑΡΤΗΜΑ  Πίνακας φυλών βοοειδών που αναφέρονται στο άρθρο 5 σημείο 4 δεύτερο εδάφιο  - Angler Rotvieh (Angeln) - Roed dansk maelkerace (RDM)  - Ayrishire  - Armoricaine  - Bretonne Pie-noire  - Fries-Hollands (F.H.), Francaise frisonne pie-noire (F.F.P.N.) Friesian-Holstein, Hosltein, Black and White Friesian, Red and White Friesian, Frisona Italiana, Zwartbonten van Belgie/Pie-noire noire de Belgique, Sortbroget dansk maelkerace (SDM), Deutsche Schwarzbunte  - Groninger Blaarkop  - Guernsey  - Jersey  - Kerry  - Malkekorthorn  - Montbeliarde  - Reggiana  - Tarentaise - Tarina  - Valdostana Nera